Public procurement notice: Contract Award Notice
Published: 2020-08-24
Buyer: Finavia Oyj
Country: FI
Contract type: Supplies
Procedure: Restricted procedure
CPV classification: 18142000 | 18143000 | 33000000
Award criteria: The most economic tender

Technical requirements: Hankintayksikkö perustaa tämän menettelyn tuloksena puitejärjestelyn henkilökohtaisten suojaimien hankinnasta. Kumppanit sitoutuvat toimittamaan Finavialle laadukkaita ja kestäviä, vaatimuksien mukaisia suojavarusteita.
Puitejärjestelyyn valitaan kaksi (2) toimittajaa / osa-alue. Puitejärjestelyn sisällä hankinnat tehdään sähköisinä ostotilauksina hankintayksikön ostojärjestelmän kautta. Tuotteet toimitetaan suoraan Finavian toimipaikkoihin. Hankintayksikkö asettaa soveltuvuusvaatimuksia.
Euroopan komission suosituksen mukaisesti STM:n ja Fimean linjaukset henkilönsuojainten ja kirurgisten suu-nenäsuojainten turvallisuusvaatimuksista koronavirustilanteen aikana. Tuotteen edellytetään täyttävän Fimean poikkeustilanteessa sovellettavat ei-CE-merkityn lääkinnällisen laitteen vaatimukset.
Toimittajan tulee osoittaa tämä poikkeuslupa, jos tuote ei ole seuraavien vaatimusten mukainen: https://www.fimea.fi/-/terveydenhuollon-suu-nenasuojaimien-ja-kasineiden-vaatimukset-covid-19-tilanteessa
https://stm.fi/-/stm-n-linjaus-henkilonsuojainten-turvallisuusvaatimuksista-koronavirustilanteen-aikana.
Toimittaja voi ehdottaa enintään yhtä (1) tuotetta. Tarjoajiksi hyväksytyt toimittajat toimittavat veloituksetta hankintayksikölle testattavaksi 30 kappaletta ehdottamaansa mallia 29.9.2020 mennessä käyttötestiin. Testituotteet toimitetaan Finavian jakelukeskukseen. Toimitusohjeet liitetään tarjouspyyntöön.
Toimittaja pakkaa testikappaleet kolmen (3) kpl eriin ilman tuotetunnistetietoja. Jokaisessa erässä on toimitettava suomen- tai englanninkieliset tuoteseloste ja valmistajan käyttöohje ilman tuotemerkkiä tai yritystunnistetietoja. Nämä jaetaan hygieniasyistä suoraan testaajille välttäen ylimääräistä käsittelyä.
Testaajalle toimitetaan kolme (3) kpl tuotetta käytettäväksi peräkkäin yhden (1) työpäivän aikana. Tuotetta ei vaihdeta kesken testijakson. Yhtä suojainta käytetään enintään yksi (1) tunti. Testikäyttöä ei valvota. Testaaja arvioi tuotteen asteikolla 1–5 ja kirjaa arvion testilomakkeeseen, joka palautetaan testipäivänä. Haluttua kiinnitystapaa ei määritellä, eikä testipaneeli tee sen suhteen erillistä arviointia.
Jokainen testaaja arvioi tuotteesta testauslomakkeessa määritellyt asiat. Tuotteelle lasketaan testaajakohtainen ominaisuuksien keskiarvo. Kokonaisarvosana lasketaan testaajien keskiarvoista kahden (2) desimaalin tarkkuudella. Kokonaisarvosana
muutetaan pisteiksi kertomalla kokonaisarvosana viidellä (5). Näin saadut pisteet lisätään hintapisteiden ja muiden laatupisteiden lisäksi tarjouksen kokonaispistemäärään.
Pisteytys koostuu hinnasta (maks. 60 p.), testituloksesta (maks. 25 p.) ja toimitusajasta (maks. 10 p.) sekä toimitukseen liittyvästä kuvauksesta (maks. 5 p.).
Yhtä visiiriä käytetään, kunnes se menee rikki tai visiiriosa naarmuuntuu/sumentuu. Kaikkien visiirin osien tulee kestää työntekijän omatoimista päivittäistä puhdistamista puhdistusaineella pyyhkimällä. Koneellista pesua ei ole mahdollista järjestää.
Tarjoajiksi hyväksytyt toimittajat toimittavat hankintayksikölle veloituksetta testattavaksi 10 kappaletta ehdottamaansa mallia 29.9.2020 mennessä käyttötestiin. Testituotteet toimitetaan Finavian jakelukeskukseen. Toimitusohjeet liitetään tarjouspyyntöön.
Testikappaleet toimitetaan yksittäispakattuina ilman tuotetunnistetietoja, jotta ne voidaan jakaa suoraan testaajille. Jokaisessa yksittäispakkauksessa on toimitettava suomen- tai englanninkieliset tuoteseloste ja valmistajan käyttöohje ilman tuotemerkkiä tai yritystunnistetietoja.
Testaajalle toimitetaan yksi (1) kpl käytettäväksi yhden (1) työpäivän aikana. Tuotetta ei vaihdeta kesken testijakson. Visiiri puhdistetaan ohjeiden mukaisesti vähintään yhden (1) kerran testipäivän aikana. Testikäyttöä ei valvota. Testaaja arvioi tuotteen asteikolla 1–5 ja kirjaa arvion testilomakkeeseen, joka palautetaan testipäivänä.